**Številka: 042-2/2025-11**

**Datum: 7. 4. 2025**

Državna volilna komisija je na podlagi devetega odstavka 46. člena Poslovnika Državne volilne komisije (Uradni list RS, št. 10/20) na 2. seji, 7. 4. 2025, sprejela

**S K L E P**

**o odmeri nadomestil članom volilnih organov, tajnikom in drugim osebam, ki opravljajo dolžnosti na volitvah in referendumu**

Za odmero nadomestil v skladu s Pravilnikom o določitvi meril in kriterijev za določitev višine nadomestil in povračila stroškov članom volilnih organov, tajnikom in drugim osebam, ki opravljajo dolžnosti na volitvah in referendumu (Uradni list RS, št. 24/19, 17/22 in 42/24) se plača predsednika ustavnega sodišča določi na podlagi Prilog 1. in 2. Zakona o skupnih temeljih sistema plač v javnem sektorju (Uradni list RS, št. 95/24).

**Obrazložitev:**

Pravilnik o določitvi meril in kriterijev za določitev višine nadomestil in povračila stroškov članom volilnih organov, tajnikom in drugim osebam, ki opravljajo dolžnosti na volitvah in referendumu (Uradni list RS, št. 24/19, 17/22 in 42/24) določa, da se višina nadomestil predsednikom in članom volilnih komisij volilnih enot in okrajih volilnih komisij ter njihovim namestnikom, odmeri glede na osnovno plačo predsednika ustavnega sodišča. Smiselno enako velja za člane volilnih odborov, tajnike in njihove namestnike ter druge osebam, ki opravljajo dolžnosti na volitvah in referendumih.

Glede na to, da se je od zadnjih volitev in referendumov s sprejemom Zakona o skupnih temeljih sistema plač v javnem sektorju spremenila pravna podlaga za izračun osnovne plače predsednika ustavnega sodišča, ki med drugim določa tudi postopno pravico do izplačila plač, se v izogib napačni razlagi zakona s tem sklepom določi, da se za osnovo za izračun omenjenih nadomestil upošteva končna osnovna plača predsednika ustavnega sodišča kot izhaja iz prilog 1. in 2. zakona.

DVK je sprejela ta sklep na podlagi 46. člena Poslovnika DVK (Uradni list RS, št. 10/20) v sestavi: predsednik Peter Golob, člani Mitja Šuligoj, Marjan Jarkovič, Terezija Trupi, Drago Zadergal in namestnik člana dr. Janez Pogorelec. Sklep je sprejela soglasno.

Peter Golob

predsednik